ए शिरोमणि सहायता दर्पण पैहले छपे दे ‘सहायता सार’ (कुल 88 सफे) दा बिल्कुल नमां रूप ऐ। एदे च सहायता सार कोला बड़ा बधीक मसाला ऐ। एदे च ‘फुल्ल बिना डाली’ उपन्यास ते ओदे लेखक बारै खासी नमीं जान कारी दित्ती गेई ऐ। दुए परचें च बी खास करी त्रिये, चौथे ते पजमें परचे बारै नमीं सहायता समग्री देने दा जतन कीता गेया ऐ। ए सारी समग्री परीक्षा आस्तै त्यारी च टकोदी मदद देई सकदी ऐ। पर एदे आस्तै उऐ दो गल्लां जरूरी न जिन्दी चर्चा उप्पर कीती गेई ऐ। जिनें कोर्स दियां पोथियां पढ़ी दियां न, उनेई इस ‘दर्पण’ च सफलता दी मुस्कान जरूर नजरी औग।